ເພງ Perfect ນີ້ ແມ່ນຜົນງານເພງ ຂອງ Ed Sheeran ກັບນັກຮ້ອງສາວ Beyonce 
ກັບມາຟັງເພງສາກົນມ່ວນໆນຳກັນອີກທ່ານ ແລະວັນນະສອນຄິດວ່າ ທ່ານຜູ້ຟັງກໍຈະສາມາດຮຽນພາສາ ອັງກິດໄດ້ ຈາກຫຼາຍໆທາງ ຜ່ານສຽງເພງ ແລະອື່ນໆພ້ອມໆກັນໄປ.
ຍິນດີຕອນຮັບທ່ານຜູ້ຟັງເຂົ້າສູ່ລາຍການສຽງເພງຈາກແດນໄກຂອງວີໂອເອ ໃນຄ່ຳຄືນວັນອາທິດມື້ນີ້ ວັນນະສອນ ຈະມາຈັດເພງສາກົນໃຫ້ທ່ານຜູ້ຟັງອີກ ເຊັ່ນເຄີຍ ແລະວ່າຈະແມ່ນເພງໃດແດ່ທີ່ສ້າງຄວາມປະທັບໃຈໃຫ້ທ່ານຜູ້ຟັງ ຂໍເຊີນໄປຮັບຟັງພ້ອມໆກັນເລີຍ ສະບາຍດີທຸກໆທ່ານ ກັບມາຟັງເພງມ່ວນໆກັບວັນນະສອນອີກ ໃນລາຍການ ສຽງເພງຈາກແດນໄກຂອງ VOA ຮັບຟັງເພງສາກົນເຊັ່ນເຄີຍ ຂໍຂອບໃຈນ້ອງ ແສງຈັນ ພັນທະນົງ ທີ່ຂຽນເຂົ້າມາຂໍຟັງເພງ ເພື່ອຈັດໃຫ້ ພີ່ນ້ອງໝູ່ເພື່ອນ ຢູ່ທາງ ບ້ານຊຶ່ງປັດຈຸບັນນີ້ ແມ່ນປະກອບອາຊີບ ຢູ່ນະຄອນຫຼວງວຽງຈັນ ເສຍດາຍ ທີ່ວ່າ ທາງເຮົາຍັງຢູ່ໃນຊ່ວງເປີດເພງສາກົນ ສະນັ້ນ ອີກສອງສັບປະດາ ເອື້ອຍວັນນະ ສອນ ຈຶ່ງຈະໄດ້ຈັດເພງລາວໃຫ້ຟັງ ລໍຖ້າກ່ອນເດີ ຖ້າເປັນແຟນລາຍການຂອງ ເຮົາຢ່າງໜຽວແໜ້ນ ຕອນນີ້ຂໍໃຫ້ຟັງເພງນີ້ ເພງ ທີ່ມ່ວນໆ ນ້ຳສຽງ ຫວານໆຂອງສິນລະປິນຄຸນນະພາບ Ed ແລະ ທີ່ຮ້ອງຄູ່ກັນ ຫວັງວ່າເພງນີ້ຄົງຈະປະທັບໃຈນ້ອງແສງຈັນ ແລະກໍຢ່າລືມກັບມາຟັງເພງມ່ວນໆ ນຳເຮົາອີກ ສ່ວນເພງຕໍ່ໄປນີ້ ກໍແມ່ນເພງຂອງນັກຮ້ອງໜ້າໃໝ່  ທີ່ຮ້ອງເພງ ນີ້ ໄດ້ໜ້າຮັກໜ້າຊັງ ທີ່ອະທິບາຍເຖິງຄວາມຮັກຕອນຍັງນ້ອຍນຳກັນ ແລະຕ່າງຄົນ ກໍຕ່າງເຕີບໃຫຍ່ ໄປໃຊ້ຊີວິດຂອງໃຜລາວ ຄົນລະແຫ່ງ ຈຶ່ງໃນທີ່ສຸດ ກໍໄດ້ກັບມາຮັກກັນອີກ ຈົນຜູ້ຊາຍໄດ້ຄຸເຂົາ ຂໍແຕ່ງງານ ເອື້ອຍວັນະສອນຂໍມອບ ເພງນີ້ ໃຫ້ທ່ານຜູ້ຟັງທີ່ກຳລັງມີຄວາມຮັກແລະວາງແຜນຈະແຕ່ງານຢູ່ໃນຂະນະນີ້ ຂໍສົ່ງທ່ານເຂົ້ານອນ ດ້ວຍເພງລູກທົ່ງອາເມຣິກັນ ອີກຕື່ມເພງນຶ່ງເປັນເພງທີ່ຟັງແລ້ວ ສະບາຍໃຈ ເປັນເພງຂອງສິນລະປິນເຈົ້າຂອງຫຼາຍໆລາງວັນທີ່ມີຄວາມສາມາດ ເຕັມປ່ຽມ ເປັນເພງຂອງ  ທີ່ມີຄວາມປະທັບໃຈໃນເນື້ອເພງ ຊຶ່ງທັງຜູ້ກ່ຽວ ແລະແຟນສາວ ມັກເພງນີ້ແລ້ວພາກັນອອກມາເຕັ້ນ ພໍໄດ້ຍິນສຽງເພງນີ້ ຜ່ານທາງ ວິທະຍຸ ບໍ່ເຊື່ອ ກໍຂໍໃຫ້ພິສູດ້ວຍຕົວທ່ານເອງເບິ່ງ ໃນບົດເພງ  ຂໍໃຫ້ທ່ານຜູ້ຟັງຈົ່ງນອນຫລັບຝັນດີ ແລະພົບກັນໃໝ່ ໃນສັບປະດາໜ້າ